Yksityiskoulu

Yksityiskoulu on koulu, jonka omistaa jokin julkisyhteisöistä riippumaton yksityinen taho. Tavallisesti tämä on voittoa tavoittelematon yritys, yhdistys tai säätiö. Monissa maissa yksityiskoulu voi rahoittaa toimintansa kokonaan tai osittain lahjoituksin tai oppilailta keräämällään lukukausimaksulla, mutta joissain maissa ne saattavat nauttia julkista tukea. Yksityiskoulut ovat usein valikoivia oppilaidensa suhteen ja monissa maissa niiden katsotaan tarjoavan parempaa koulutusta kuin valtion omistamien koulujen. Suomessa yksityiskoulut ovat nimestään huolimatta taloudellisesti täysin riippuvaisia julkisista varoista niiden varainhankintaan kohdistettujen erilaisten rajoitusten (kuten kiellon kerätä oppilailta lukukausimaksuja) vuoksi, ja erityisesti investointeihin ne tarvitsevat yleensä julkista rahoitusta tai erityisiä rahankeräyksiä.

 Yksityiset peruskoulut ja lukiot Suomessa 
Vuonna 2007 Suomessa oli 75 yksityistä yleissivistävää koulua. Näistä 47 oli Yksityiskoulujen liiton jäseniä. Sen jäsenkoulussa oppilaista oli erityispedagogisten koulujen lisäksi aikuislukioissa 13 %, 8 % kielikouluissa, 8 % erityispedagogisissa kouluissa (Steinerkoulut ja Freinet-koulut) ja 5 % kristillisissä kouluissa.
Yleisradion mukaan parikymmentä yksityiskouluista oli vuonna 2011 kristillisiä.Uusi opetusministeri ei lämpene kristillisille kouluille, Yle uutiset 

Yksityiskouluja alettiin perustaa Suomeen 1800-luvun puolivälissä, ja niiden määrä oli suurimmillaan 346 koulua vuosina 1965–1966, minkä jälkeen niiden lukumäärä alkoi laskea 1960-luvun lopulla ja 1970-luvulla kunnallistamisten, valtiollistamisten ja lakkauttamisten vuoksi. Suomen lukioista yli 80 prosenttia on ollut alun perin yksityisen kannatusyhdistyksen tai osakeyhtiön perustamia ja ylläpitämiä. Yksityiset peruskoulut tarvitsevat valtioneuvoston ja muut oppilaitokset opetusministeriön luvan toimiakseen. Suurin osa yksityisistä kouluista noudattaa kansallista opetussuunnitelmaa. Tästä ovat poikkeuksena kansainväliset ja vieraskieliset koulut (kuten International Baccalaureate -koulut). Lukukausimaksuja ei suomalaisissa yksityiskouluissa saa periä (poikkeuksena jotkut vieraskieliset koulut), vaan koulujen toiminta rahoitetaan valtiolta ja kunnilta saatavilla oppilaskohtaisilla avustuksilla. Yksityisen koulun ylläpitäjän tulee olla yleishyödyllinen yhteisö, jonka tarkoituksena ei ole tuottaa voittoa.

Yksityiset  peruskoulut ja lukiot Suomessa 2021 PerusopetusPerusopetuksen koulut. Vipunen.fi. 
OppilaatOppilaat perusopetuksessa. Vipunen.fi.LukiokoulutusLukiokoulutuksen koulut. Vipunen.fi. 
OpiskelijatOpiskelijat lukiokoulutuksessa. Vipunen.fi.Ada Äijälän Koulu O/Y438Anna tapion säätiö240Apollon yhteiskoulun kannatusyhdistys ry270216Björneborgs svenska samskolas aktiebolag19251Confido-Pohjanmaan  Kristillinen Kasvatus Ry69Elias-koulun  kouluyhdistys ry198Englantilaisen koulun säätiö423204Espoon  koulun kannatusyhdistys ry294Espoon Steinerkoulun kannatusyhdistys ry21990Etelä-Pohjanmaan steinerkouluyhdistys ry87Föreningen  för svenska samskolans i tammerfors upprätthåll.25857Helsingin  juutalainen seurakunta102Helsingin Kansainvälisen Koulun Vanhempainyhdistys Ry324102Helsingin kristillisen koulun kannatusyhdistys ry159Helsingin Montessori-Yhdistys Ry87Helsingin  rudolf steiner -koulun kannatusyhdistys r.y.498639Helsingin  uusi yhteiskoulu oy354270Hoitopedagogisen rudolf steiner-koulun kannatusyhdistys ry75Itä-Suomen suomalais-venäläisen koulun säätiö501150Joensuun Steinerkoulun Kannatusyhdistys Ry.123Joonas-koulun riveden steinerped.erityiskoulun kannatusyhd.1-4Jyväskylän kristillisen koulun yhdistys ry276Jyväskylän Steinerkoulun Kannatusyhdistys Ry153Kalevan Lukion Kannatusyhdistys Ry642Keski-uudenmaan  kr. koulun ja päiväkodin kannatusyhd. ry.237Kotka  svenska samskolas garantiförening r.f.9924Kouluyhdistys pestalozzi schulverein skolföreningen ry57396Kulosaaren yhteiskoulun osakeyhtiö459462Kuopion kristillisen päiväkodin ja koulun kannatusyhd. ry.138Kuopion steinerpedagogiikan kannatusyhdistys ry141Kymenlaakson  steinerkoulun kannatusyhdistys ry54Lahden Kristillisen Koulun Kannatusyhdistys Ry126Lahden rudolf steiner -koulun kannatusyhdistys ry183138Lahden Yhteiskoulun Säätiö Sr687462Lappeenrannan seudun steinerkoulun kannatusyhdistys ry99Lauttasaaren  Yhteiskoulun Kannatusyhdistys Ry507300Maanviljelyslyseon  osakeyhtiö474318Munkkiniemen Koulutussaatiö Sr495456Nuorten ystävät ry24Oulun Kristillinen Kasvatus Ry183Oulun Reggio Emilia Kannatusyhdistys Ry54Oulun steinerkoulun kannatusyhdistys ry180Oulunkylän yhteiskoulun kannatusyhdistys ry504399Oy  helsingin yhteiskoulu ja reaalilukio399384Perhekuntoutuskeskus  lauste ry18Pohjois-Haagan yhteiskoulu oy453450Porin kristillisen koulun kannatusyhdistys ry111Porin seudun steinerkouluyhdistys r.y.102Porvoon steinerkoulun kannatusyhdistys ry117Rauman avokas ry96Rovaniemen Seudun Kristillisen Koulun Kannatusyhdistys Ry39Rovaniemen Steinerkasvatus Ry141Rudolf  steinerpedagogikens vänner i västnyland rf114Skolgarantiföreningen  r.f.12048Suomalaisen yhteiskoulun osakeyhtiö735489Suomen adventtikirkko11169Sylvia-koti yhdistys ry48Tampereen steiner-kouluyhdistys ry420273Tampereen  Yhteiskoulun Säätiö912Turun seudun steinerkouluyhdistys ry183Töölön yhteiskoulu osakeyhtiö336300Vaasan Steinerpedagogiikan Kannatusyhdistys Ry96Vantaan seudun steinerkoulun kouluyhdistys ry180Vapaan  kyläkoulun kannatusyhdistys ry96Viipurin  reaalikoulu oy435402Ylitornion Yhteiskoulun Kannatusosakeyhtiö45Yhteensä14 4698 796

 Muut yksityiset oppilaitokset Suomessa 
Suurin suomalainen yksityinen oppilaitos on Haaga-Helia ammattikorkeakoulu, joka on samannimisen säätiön omistama. Myös Suomen Liikemiesten Kauppaopisto – Atk-Instituutti (SLK) on yksityinen keskiasteen oppilaitos, jota myös ylläpitää oppilaitoksen mukaan nimetty säätiö.

Yksityisiä taidekouluja ovat Vapaa Taidekoulu ja Taidekoulu Maa.

Yksityiskoulujen kritiikki
Sanomalehti The Guardian on esittänyt kritiikkiä yksityiskouluja kohtaan. Kishore Singhin mukaan yksityiskoulut kasvattavat eriarvoisuutta ja niiltä puuttuu humanistinen koulutusmissio.Education is a human right, The Guardian

Toinen The Guardianin kolumnisti Owen Jones kirjoittaa yksityiskouluista, että niissä on rajallinen määrä paikkoja opiskelijoille ja ne ovat maksullisia, mikä johtaa siihen että kaikki kansalaiset eivät pääse yksityiskouluihin ja yksityiskoulujen oppilaat tulevat varakkaista perheistä, jotka kuuluvat yläluokkaan tai yhteiskunnalliseen eliittiin. Yksityiskoulujen lukukausimaksuja myös nostetaan korkeammiksi, jotta yhä harvemmilla olisi varaa opiskella siellä ja tällä tavalla yksityiskoulusta tulee entistäkin eksklusiivisempi. Tämä tarkoittaa että opiskelijavalinta suoritetaan varakkuuden perusteella eli syrjitään niitä jotka eivät ole varakkaita. Jonesin mukaan opiskelijavalinta pitäisi tehdä kyvyn eikä varakkuuden mukaan.Private scool elite dominance damages all, The Guardian

Englantilainessa ajatuspajassa Fabian Societyssä Karin Smyth kirjoittaa, että yksityiskoulujen varakkaista perheistä tulevat oppilaat ovat koulukavereita. Myöhemmin samat henkilöt muodostavat paikalleen jämähtäneen yhteiskuntaluokkarakenteen, jossa yhteiskunnan avainpaikoilla olevat henkilöt tuntevat toisensa jo kouluajoilta ja valitsevat henkilöitä koulukavereidensa joukosta.Fabians.org

The Weekin kolumnisti Jack Schneider kirjoittaa, että yksityiskoulu on tapaus erityislaatuisesta hyödykkeestä, jonka tarkoituksena on antaa etulyöntiasema muihin nähden. Yksityiskoulun antamalla opetuksella ei ole luontaista arvoa, vaan sen arvo syntyy suhteessa siihen mitä muilla on. Tämä aiheuttaa kahdenlaista haittaa: yksityiskoulun opetuksen sisällöllä ei ole juurikaan merkitystä jos oppilaitoksen tarkoitus on antaa etulyöntiasemaa, ja kun oppilaitos on osa statuskilpailua se välttämättä tarkoittaa että on paljon häviäjiä. Yksityiskoulujen tarjoaman opetuksen sisältö ei siis välttämättä ole korkeampitasoisempaa verrattuna julkisiin kouluihin, mutta yksityiskoulut aiheuttavat statuskilpailun kautta tilanteen, jossa suuri osa kansalaisista vetää lyhyen tikun.Why private schools are bad society, The Week

 Katso myös 
 Kansainvälinen koulu
 Kristillinen koulu
 Peruskoulu
 Lukio
 Luettelo erityisen koulutustehtävän saaneista lukioista
 Steinerkoulu

 Lähteet 

 Aiheesta muualla 

 Yksityiskoulujen Liitto ry

Luokka:Koulujärjestelmät
Luokka:Suomen koulutus